rejauldu/bengali-wikipedia huggingface dataset:
টুইগি () ডাকনামে সুপরিচিত ডেম লেসলি লসন ডিবিই (জন্ম: হর্নবি; ১৯ সেপ্টেম্বর ১৯৪৯) একজন ইংরেজ মডেল, অভিনেত্রী, ও গায়িকা। তিনি ব্রিটিশ সাংস্কৃতিক আইকন এবং ১৯৬০-এর দশকে লন্ডনের প্রখ্যাত কিশোর মডেল।  টুইগি শুরুতে তার বড় চোখ, দীর্ঘ চোখের পাতা ও ছোট চুল সংবলিত কৃশ শরীর ও উভলিঙ্গ-লক্ষণযুক্ত চেহারার পরিচিতি অর্জন করেন। ডেইলি এক্সপ্রেস তাকে "দ্য ফেস অব ১৯৯৬" হিসেবে আখ্যায়িত করে এবং একই বছর তিনি বর্ষসেরা ব্রিটিশ নারী হিসেবে নির্বাচিত হন। ১৯৬৭ সালে তিনি ফ্রান্স, জাপান ও মার্কিন যুক্তরাষ্ট্রেও মডেলিং করেন এবং ভোগ ও দ্য টেটলার-এর প্রচ্ছদে অবির্ভূত হন।  মডেলিংয়ের পর টুইগি পর্দা, মঞ্চ ও টেলিভিশন অভিনেত্রী হিসেবেও সফল হন। দ্য বয় ফ্রেন্ড (১৯৭১) চলচ্চিত্রে তার অভিনয়ের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী ও বর্ষসেরা তারকা অভিনেত্রী বিভাগে দুটি গোল্ডেন গ্লোব পুরস্কার অর্জন করেন। ১৯৮৩ সালে মাই ওয়ান অ্যান্ড অনলি গীতিনাট্য দিয়ে তার ব্রডওয়ে মঞ্চে অভিষেক ঘটে এবং এই কাজের জন্য তিনি গীতিনাট্যে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি এরপর তার টুইগি'স পিপল ধারাবাহিক অনুষ্ঠান সঞ্চালনা করেন এবং আপাতবাস্তব অনুষ্ঠান আমেরিকা'স নেক্সট টপ মডেল-এ বিচারকের দায়িত্ব পালন করেন। তার ১৯৯৮ সালে প্রকাশিত আত্মজীবনী টুইগি ইন ব্ল্যাক অ্যান্ড হোয়াইট শীর্ষ বিক্রীত বইয়ের তালিকায় অন্তর্ভুক্ত হয়। ২০০৫ সাল থেকে তিনি মার্কস অ্যান্ড স্পেন্সারের মডেল হিসেবে কাজ করছেন এবং মাইলিন ক্লাস, এরিন ওকনর, লিলি কোল ও অন্যান্যদের সাথে টেলিভিশন বিজ্ঞাপন ও মুদ্রিত মাধ্যমে তার উপস্থিতি দেখা যায়। ২০১২ সালে তিনি মার্কস অ্যান্ড স্পেন্সারের নকশাবিদদের সাথে এমঅ্যান্ডএস নারী পরিসরের পোশাক সম্ভার শুরুর কাজ করেন।  তথ্যসূত্র  বহিঃসংযোগ       বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২০শ শতাব্দীর ইংরেজ গায়িকা বিষয়শ্রেণী:ইংরেজ আত্মজীবনীকার বিষয়শ্রেণী:ইংরেজ গায়িকা বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ নারী মডেল বিষয়শ্রেণী:ইংরেজ মঞ্চ অভিনেত্রী বিষয়শ্রেণী:নারী আত্মজীবনীকার বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:ডেম কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:বর্ষসেরা তারকা অভিনেত্রী বিভাগে গোল্ডেন গ্লোব পুরস্কার বিজয়ী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি� বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
সাগুফতা ইয়াসমিন এমিলি (জন্ম: ৩ নভেম্বর ১৯৬২) একজন বাংলাদেশী নারী রাজনীতবিদ, নারীবাদী ও সাবেক সংসদ সদস্য। তিনি মুন্সীগঞ্জ-২ থেকে আওয়ামী লীগের প্রার্থী হয়ে ২০০৮, ২০১৪, ২০১৮ এবং ২০২৪ সালে জাতীয় সংসদ সদস্য নির্বাচিত হয়েছেন।  তিনি জাতীয় সংসদের সাবেক হুইপ। তিনি শিক্ষা মন্ত্রণালয় সংক্রান্ত স্থায়ী কমিটির সাবেক সভাপতি।   প্রাথমিক জীবন  সাগুফতা ইয়াসমিন এমিলি ১৯৬২ সালের ৩ নভেম্বর মুন্সগঞ্জ জেলায় জন্মগ্রহণ করেন। তিনি বিএসসি সম্পন্ন করেছেন।   শিক্ষা জীবন  তিনি ১৯৭৮ সালে ধানমন্ডি গার্লস স্কুল অ্যান্ড কলেজ থেকে মাধ্যমিক এবং ১৯৮০ সালে হলিক্রস স্কুল অ্যান্ড কলেজ থেকে উচ্চ মাধ্যমিক পাস করে ভর্তি হন ঢাকা বিশ্ববিদ্যালয়ে। ১৯৮৪ সালে তিনি ভূগোল ও আন্তর্জাতিক উন্নয়ন বিষয়ে স্নাতক এবং ১৯৮৬ সালে স্নাতকোত্তর সম্পন্ন করেন।   জীবনী  সাগুফতা ইয়াসমিন এমিলি আওয়ামী লীগের ডাকা সরকার বিরোধী হরতালে ২০০৪ খ্রিষ্টাব্দের ২৫শে আগস্ট গ্রেপ্তার হন। ১৫ই আগস্ট ২০০৪ এ ঢাকা গ্রেনেড হামলার প্রতিবাদে এ হরতাল ডাকা হয়েছিল। গ্রেফতারের সময় অন্যান্য নারী নেত্রীদের সাথে তাকেও পুলিশের গাড়িতে টেনে হিঁচড়ে ওঠানো হয়, সেসময় কারো কারো কাপড় ছিঁড়ে যায়। এমিলি প্রথম ১৯৯৬ সালে সংসদের সংরক্ষীত মহিলা আসনের সদস্য মনোনীত হয়েছিলেন। তিনি মুন্সীগঞ্জ-২ থেকে ২০০৯ সালের জানুয়ারিতে বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। রাষ্ট্রপতি ইয়াজউদ্দিন আহম্মেদ ২৪ জানুয়ারি ২০০৯ সালে তাকে সংসদের হুইপ হিসেবে নিয়োগ দেন।  এমিলি ৫ জানুয়ারি ২০১৪ সাধারণ নির্বাচনে পুনরায় জয়ী হয়। ৮ মার্চ ২০১০ এ ট্রান্সপারেন্সি ইন্টারন্যাশনাল বাংলাদেশ আয়োজিত এক গোলটেবিল বৈঠকে ধর্ম দ্বারা নিয়ন্ত্রিত সন্ত্রাসবাদকে বাংলাদেশের নারীদের এগিয়ে যাওয়ার পথের অন্তরায় হিসেবে বর্ণনা করেন। ১০ জানুয়ারি ২০১৬ সালে বিএসআরএম এবং ডেইলি স্টার আয়োজিত "পদ্মা সেতু— উন্নয়নের নতুন মহাসড়ক" উপস্থাপনায় তিনি তার এলাকায় নদীভাঙনের কারণে ক্ষয়ক্ষতির সম্ভাবনা তুলে ধরেন যে কারণে সরকারকে খরচ করতে হতে পারে লক্ষ লক্ষ টাকা কেবল নদীভাঙন রোধে বালির বস্তা ব্যবহারেই। জুলাই ২০১৬ সালে তিনি বেশ কিছু বেসরকারি সংস্থাকে রাষ্ট্রবিরুদ্ধ কর্মকাণ্ডে সংশ্লিষ্টতার দরুন অভিযুক্ত করেন। সরকারকে তাদের বিরুদ্ধে পদক্ষেপ নেয়ার জন্য আহ্বান করেন।  ০৭ জানুয়ারি ২০২৪ সালের দ্বাদশ সংসদ নির্বাচনে তিনি আবারও বিজয়ী হন।  মুন্সিগঞ্জ-২ আসনে ১৩০টি ভোটকেন্দ্র থেকে প্রাপ্ত ফলাফল আওয়ামী লীগের সাগুফতা ইয়াসমিন এমিলি নৌকা প্রতীকে পেয়েছেন ১ লাখ ১৩ হাজার ৪৪৪ ভোট আর জেলা আওয়ামী লীগের যুগ্ম সম্পাদক স্বতন্ত্র প্রার্থী অ্যাডভোকেট সোহানা তাহমিনা ট্রাক প্রতীকে পেয়েছেন ১৪ হাজার ১৯৬ ভোট।   তথ্যসূত্র    আরো দেখুন   ১০ম জাতীয় সংসদের নির্বাচিত সংসদ সদস্যদের তালিকা   বহিঃসংযোগ   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:মুন্সীগঞ্জ জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:দ্বাদশ জাতীয় সংসদ সদস্য
ফ্রান্সের প্যারিসে অনুষ্ঠিত ১৯০০ গ্রীষ্মকালীন অলিম্পিকে অস্ট্রিয়া অংশগ্রহণ করে। ১৩ অস্ট্রীয় প্রতিযোগী প্রতিযোগিতার ৩টি শাখার ১০টি ইভেন্টের ১৯টি এন্ট্রিতে অংশ নেয়।   পদক  পদকনামক্রীড়াইভেন্ট   কার্ল রুর্বেল সাতার ২০০ মিটার পুরুষ ব্রেকস্টোক   অট্টো ওয়াহল  সাতার ২০০ মিটার পুরুষ ফ্রী স্টাইল   অট্টো ওয়াহল  সাতার ২০০ মিটার পুরুষ বাধা স্টাইল   সেইগফ্রিড ফ্লেশ  ফেনসিং  তরবারি   মিলান নেরালিক  ফেনসিং  তরবারি    কার্ল রুর্বেল  সাতার ২০০ মিটার পুরুষ ফ্রী স্টাইল   ইভেন্ট অনুযায়ী পদক   অ্যাথলেটিক্স   ইভৈন্ট  স্থান  ক্রীড়াবিদ  ফাইনাল    ১৫০০ মিটার পুরুষ দৌড় ৬ষ্ঠ  হারমান রাস্কটিল  অজানা    ১৫০০ মিটার পুরুষ দৌড়  ৫ম হারমান রাস্কটিল  অজানা      ফেনসিং    সাতার    তথ্যসূত্র    ডি ওয়ায়েল, হারমান। Herman's Full Olympians: "1900 Olympians from Australia"। সংগৃহীত ১১ মার্চ ২০০৬।  -এ উপলব্ধ।    বিষয়শ্রেণী:অলিম্পিকে অস্ট্রিয়া বিষয়শ্রেণী:১৯০০ গ্রীষ্মকালীন অলিম্পিকে দেশসমূহ বিষয়শ্রেণী:১৯০০-এ অস্ট্রিয়ার ক্রীড়া
ওস্তাদ বাবর আলী খান (৩ এপ্রিল ১৯০৩ - ২৫ ফেব্রুয়ারি ১৯৮৫) বাংলাদেশের একজন বিশিষ্ট সঙ্গীতজ্ঞ। তিনি "সুরবিতান" নামে একটি প্রসিদ্ধ সঙ্গীত প্রতিষ্ঠান গড়ে তোলেন। ক্ষণজন্মা এ সঙ্গীত সাধক সঙ্গীত জগতের একজন পুরোধা ব্যক্তিত্ব ছিলেন।   জন্ম  ওস্তাদ বাবর আলী খানের জন্ম ১৯০৩ সালের ৩ এপ্রিল হবিগঞ্জ জেলার লাখাই উপজেলার মোড়াকরি গ্রামে। তাঁর বাবা দুদু খাঁ ছিলেন একজন নামকরা সঙ্গীতশিল্পী।   শিক্ষাজীবন  তিনি ব্রাহ্মণবাড়িয়া জেলার নাসিরনগর উপজেলায় অবস্থিত ফান্দাউক পণ্ডিত রাম উচ্চ বিদ্যালয়ে দশম শ্রেণি পর্যন্ত পড়াশোনা করেন।   সঙ্গীত সাধনা  ওস্তাদ বাবর আলী খানের সঙ্গীত শিক্ষার হাতেখড়ি বাবা দুদু খাঁর কাছে। দুদু খাঁ ছিলেন একজন প্রসিদ্ধ সঙ্গীত শিল্পী। পরবর্তীতে তিনি ওস্তাদ আলাউদ্দিন খাঁ এবং ওস্তাদ আয়েত আলী খাঁর মতো বিখ্যাত সঙ্গীত সাধকদের কাছে সঙ্গীতের তালিম নেন। একসময় সঙ্গীত শেখার টানে তিনি কলকাতায় ছুটে যান। সেখানে প্রখ্যাত সঙ্গীতজ্ঞ মহেন্দ্র চন্দ্র দে'র কাছে সঙ্গীত শিক্ষা গ্রহণ করেন। ওস্তাদ বাবর আলী খান একাধারে সেতার, সরোদ,গীটার, সানাই,হারমোনিয়াম, টিকারা, তবলা, এস্রাজ, দোতারা প্রভৃতিতে অত্যন্ত পারদর্শী হয়ে ওঠেন। ১৯৩৫ সালে হবিগঞ্জে ফিরে এসে তিনি স্থানীয় আর্ট কাউন্সিলে যোগ দেন। ষাটের দশকে সিলেট বেতারের যাত্রা শুরু হলে তাতে যোগ দেওয়ার জন্য তাঁকে অনুরোধ করা হয়। ১৯৭১ সালে স্বাধীনতা যুদ্ধ শুরু হওয়ার পূর্ব পর্যন্ত তিনি সেখানে মিউজিক প্রডিউসার হিসেবে দায়িত্ব পালন করেন। স্বাধীনতার পর ওস্তাদ বাবর আলী খান গড়ে তোলেন সঙ্গীত শিক্ষা প্রতিষ্ঠান সুরবিতান। সেখানে তিনি অধ্যক্ষ হিসেবে সঙ্গীত শিক্ষাদানে আত্মনিয়োগ করেন। ওস্তাদ বাবর আলী খানের কাছে সঙ্গীত শিক্ষা গ্রহণ করে পরবর্তীতে অনেকেই যশস্বী হয়েছেন। কণ্ঠশিল্পী সুবীর নন্দী সহ অনেকেরই সঙ্গীত গুরু ছিলেন ওস্তাদ বাবর আলী খান।   মৃত্যু  ওস্তাদ বাবর আলী খান ১৯৮৫ সালের ২৫ ফেব্রুয়ারি মৃত্যুবরণ করেন।   তথ্যসূত্র   বিষয়শ্রেণী:বাঙালি সঙ্গীতজ্ঞ বিষয়শ্রেণী:যন্ত্রসঙ্গীত শিল্পী বিষয়শ্রেণী:বাঙালি সঙ্গীতশিল্পী বিষয়শ্রেণী:সরোদ বাদক বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:সিলেট বিভাগের ব্যক্তি বিষয়শ্রেণী:১৯০৩-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:হবিগঞ্জ জেলার ব্যক্তি
সোমেশ্বরী নদী (ধর্মপাশা) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ ও  নেত্রকোণা জেলায় প্রবাহিত একটি নদী। নদীটির দৈর্ঘ্য ৬৭ কিলোমিটার, গড় প্রস্থ ১০৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৬।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:মেঘালয়ের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:ভারতের নদী বিষয়শ্রেণী:নেত্রকোণা জেলার নদী বিষয়শ্রেণী:সুনামগঞ্জ জেলার নদী বিষয়শ্রেণী:দক্ষিণ পশ্চিম খাসি পাহাড় জেলার নদী
হাসিনা: এ ডটার'স টেল (বাংলা: হাসিনা: এক কন্যার গল্প) পিপলু খান পরিচালিত ২০১৮ সালের বাংলা পূর্ণদৈর্ঘ্য প্রামাণ্যচিত্র, যা বাংলাদেশের ১০ম প্রধানমন্ত্রী শেখ হাসিনার জীবনের ওপর ভিত্তি করে নির্মিত। চলচ্চিত্রটি যৌথভাবে প্রযোজনা করেছে সেন্টার ফর রিসার্চ অ্যান্ড ইনফরমেশন এবং অ্যাপলবক্স ফিল্মস। চলচ্চিত্রে শেখ হাসিনাকে স্বভূমিকায় নামচরিত্রে এবং তার বোন শেখ রেহানাকে তার স্বভূমিকায় দেখা যায়।  চলচ্চিত্রটিতে ১৯৭৫ সালে হাসিনার পিতা শেখ মুজিবুর রহমান এবং তার পরিবারের বেশিরভাগ সদস্যের হত্যাকাণ্ডের সঙ্গে জড়িত বিষয়ের উল্লেখ রয়েছে।  শ্রেষ্ঠাংশে শেখ হাসিনা - নামচরিত্রে স্বভূমিকায় শেখ রেহানা - স্বভূমিকায়  নির্মাণ চলচ্চিত্রটি প্রযোজনা করে অ্যাপলবক্স ফিল্মস। ছবিটির চিত্রগ্রহণ করেন সাদিক আহমেদ।  সঙ্গীত চলচ্চিত্রের আবহ সঙ্গীত পরিচালনা করেন দেবজ্যোতি মিশ্র। চলচ্চিত্রটিতে আরো দুটি ট্র্যাক রয়েছে, যার মধ্যে একটি পরিচালক পিপলু নিজেই গেয়েছেন।  মুক্তি এবং অভ্যর্থনা চলচ্চিত্রটি ২০১৮ সালের ১৬ নভেম্বর বিশ্বব্যাপী মুক্তি পায়। শেখ হাসিনার ৭১তম জন্মদিন ২০১৮ সালের ২৮ সেপ্টেম্বর একাধিক সামাজিক যোগাযোগ সাইটসমূহে চলচ্চিত্রটির ট্রেলার মুক্তি পায়।  তথ্যসূত্র  বহিঃসংযোগ  বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী জীবনীমূলক চলচ্চিত্র বিষয়শ্রেণী:বাংলাদেশী প্রামাণ্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:শেখ হাসিনা সম্পর্কে সৃষ্টিকর্ম বিষয়শ্রেণী:শেখ মুজিবুর রহমান সম্পর্কে চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:বাংলাদেশী ঐতিহাসিক চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী জীবনীমূলক নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশের পটভূমিতে চলচ্চিত্র বিষয়শ্রেণী:২০১৮-এর জীবনীমূলক নাট্য চলচ্চিত্র
ফুটবল ক্লাব দেসনা চেরনিহিভ (; এছাড়াও এফসি দেসনা চেরনিহিভ অথবা দেসনা চেরনিহিভ নামে পরিচিত) হচ্ছে চেরনিহিভ ভিত্তিক একটি ইউক্রেনীয় পেশাদার ফুটবল ক্লাব।New Club formed for the 2010–11 season. এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬০ সালে প্রতিষ্ঠিত হয়েছে। দেসনা চেরনিহিভ তাদের সকল হোম ম্যাচ চেরনিহিভের স্তাদিওন ইয়ুরি গাগারিনে খেলে থাকে; যার ধারণক্ষমতা হচ্ছে ১২,০৬০। বর্তমানে এই ক্লাবের ম্যানেজারের দায়িত্ব পালন করছেন ওলেকসান্দ্র রয়াবকন এবং সভাপতির দায়িত্ব পালন করছেন ভলদিমির লেভিন ইলিখ। ইউক্রেনীয় মধ্যমাঠের খেলোয়াড় ভ্লাদিস্লাভ ওহিরিয়া এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, দেসনা চেরনিহিভ এপর্যন্ত ১টি শিরোপা জয়লাভ করেছে; যা হচ্ছে ইউক্রেনীয় দ্বিতীয় লিগ শিরোপা।  অর্জন ইউক্রেনীয় প্রথম লিগ  রানার-আপ (১): ২০১৬–১৭  ইউক্রেনীয় দ্বিতীয় লিগ  চ্যাম্পিয়ন (৩): ১৯৯৬–৯৭ (গ্রুপ এ), ২০০৫–০৬ (গ্রুপ এ), ২০১২–১৩ (গ্রুপ এ)  রানার-আপ (৪): ২০০০–০১ (গ্রুপ সি), ২০০৩–০৪ (গ্রুপ সি), ২০০৪–০৫ (গ্রুপ সি), ২০১১–১২ (গ্রুপ এ)  তথ্যসূত্র  আরও পড়ুন    বহিঃসংযোগ     বিষয়শ্রেণী:ফুটবল ক্লাব দেসনা চেরনিহিভ বিষয়শ্রেণী:ইউক্রেনীয় প্রিমিয়ার লিগের ক্লাব বিষয়শ্রেণী:ইউক্রেনের ফুটবল ক্লাব বিষয়শ্রেণী:১৯৬০-এ ইউক্রেনে প্রতিষ্ঠিত বিষয়শ্রেণী:১৯৬০-এ প্রতিষ্ঠিত ফুটবল ক্লাব
আদ্রিয়ান্নে ক্যালভো (জন্ম ১৯৮৪) একজন আমেরিকান শেফ এবং টেলিভিশন ব্যক্তিত্ব।   প্রাথমিক জীবন  ক্যালভো ১৯৮৪ সালে শিকাগো, ইলিনয়েতে জন্মগ্রহণ করেন।Maximum Flavor Retrieved May 28, 2014.   কর্মজীবন  ২০০২ সালে, ক্যালভো রন্ধনসম্পর্কীয় স্কুল জনসন অ্যাণ্ড ওয়েলস বিশ্ববিদ্যালয়ে ভর্তি হন। কিছু রন্ধনসম্পর্কীয় প্রতিযোগিতায় প্রথম স্থান অর্জন করার ফলে তিনি ২০০৩ সালের বিশ্ব সিরিজে চ্যাম্পিয়ন ফ্লোরিডা মার্লিন্সের জন্য খাদ্যাদি পরিবেশন করার সুযোগ পান।Chef Adrianne: Driven by Flavor Fueled by Fire, ABC Local  Published January 15, 2009. Retrieved May 28, 2014.  ২০০৪ সালে, ক্যালভো মিয়ামির ম্যাণ্ডারিন ওরিয়েন্টাল হোটেলে কাজ শুরু করেন, যেখানে তিনি শেফ প্যাট্রিক লাসাকের সাথে কাজ করেছিলেন। ম্যাণ্ডারিন ওরিয়েন্টাল-এ কাজ করার পর,Adrianne Calvo: Chef Adrianne’s Vineyard Restaurant and Wine Bar, SOBEWFF  Retrieved May 28, 2014. ক্যালভো টমাস কেলার এবং সিণ্ডি পলসিনের সাথে কাজ করেন।  ক্যালভো গত চার বছর ধরে ফুড নেটওয়ার্কের সাউথ বিচ ওয়াইন এবং ফুড ফেস্টিভ্যালCulinary Stars and Stilettos in the Sand: South Beach Wine and Food Festival 2013, Huffington Post Published March 1, 2013. Retrieved May 28, 2014. এর পাশাপাশি ডালি মিয়ামিNew Exhibit: Dali Miami, Ocean Drive Published March 5, 2012. Retrieved May 28, 2014. এবং মিয়ামি বিচ ইন্টারন্যাশনাল ফ্যাশন উইকের মতো ইভেন্টে অংশগ্রহণ করেছেন।Chef Adrianne Calvo Teams Up with Miami Beach International Fashion Week for a Star-Studded Night Hosted by Dionne Warwick, Miami Fashion Week  Retrieved May 28, 2014.  ২০০৭ সালের এপ্রিলে ক্যালভো মিয়ামিতে তার নিজস্ব রেস্তোরাঁ, শেফ অ্যাড্রিয়েন'স ভিনইয়ার্ড রেস্তোরাঁ অ্যাণ্ড ওয়াইন বার খোলেন। ২০১৯-এর আগস্টে ক্যালভো তার খাবারের ট্রাককে মিয়ামির ক্র্যাকড ইটারি নামে একটি ব্রিক-অ্যাণ্ড-মর্টার রেস্তোরাঁয় পরিণত করেছিলেন।   পুরস্কার  ২০১৩ সালে, ক্যালভো মাস্টার হলিডে শেফ চ্যালেঞ্জ জিতেছিলেন।  ২০১৫ সালে থ্রিলিস্ট দ্বারা মিয়ামির ১৭টি গুরুত্বপূর্ণ রেস্তোরাঁর মধ্যে একটি ছিল "শেফ অ্যাড্রিয়ানের ভিনিয়ার্ড রেস্তোরাঁ এবং ওয়াইন বার"৷   ২০১৮ সালে, নিউ টাইমস দ্বারা ক্যালভোকে মিয়ামির সেরা শেফ হিসাবে মনোনীত করা হয়েছিল।   বই    সর্বোচ্চ স্বাদ (২০০৫)   শেফ অ্যাড্রিয়েন: ড্রাইভেন বাই ফ্লেভার, ফুয়েলড বাই ফায়ার (২০০৮)   আগুনের সাথে খেলুন (২০১৫)   দ্য এ-লিস্ট (২০১৮)   তথ্যসূত্র    বহিঃসংযোগ    অফিসিয়াল সাইট  বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন নারী ব্যবসায়ী বিষয়শ্রেণী:মার্কিন লেখিকা বিষয়শ্রেণী:১৯৮৪-এ জন্ম বিষয়শ্রেণী:মার্কিন রেস্তোরাঁ মালিক বিষয়শ্রেণী:জীবিত ব্যক্তি
কবি কৃষ্ণ চন্দ্র ইনস্টিটিউট বাংলাদেশের খুলনা জেলার দিঘলিয়ার সেনহাটি গ্রামে অবস্থিত বাংলা মংগল কাব্যের অমর কবি কৃষ্ণচন্দ্র মজুমদারের স্মৃতির উদ্দেশ্যে নির্মিত প্রতিষ্ঠান। ১৯১৪ সালে প্রতিষ্ঠানটি নির্মাণ করা হয়।   অবস্থান এবং ইতিহাস  খুলনা জেলার দিঘলিয়া উপজেলার সেনহাটি গ্রামে অবস্থিত। ১৯১৪ সালে স্থানীয় উদ্যোগে ইনস্টিটিউটটি গড়ে ওঠে। প্রতিষ্ঠানটিতে কিছু বই আছে যা পাঠকদের পড়ার জন্য ধার দেওয়া হয়। ইনস্টিটিউটের পক্ষ বিভিন্ন সাহিত্য ও সাংস্কৃতিক অনুষ্ঠানের আয়োজন করা হয়ে থাকে।   কবি কৃষ্ণচন্দ্র মজুমদার   কৃষ্ণচন্দ্র মজুমদার (১৮৩৪ - ১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন।   তথ্যসূত্র   বিষয়শ্রেণী:১৯১৪-এ প্রতিষ্ঠিত বিষয়শ্রেণী:খুলনা জেলার দর্শনীয় স্থান
মোসলেহ উদ্দিন আহমেদ বাংলাদেশ আওয়ামী লীগের রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ঢাকা-২৫ আসনের সংসদ সদস্য ছিলেন।   রাজনৈতিক জীবন  মোসলেহ উদ্দিন আহমেদ আইনজীবী ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৫ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ক্যাপ্টেন জন নিলসন গ্ল্যাডস্টোন,  (১৮ জানুয়ারী ১৮০৭ - ৭ ফেব্রুয়ারি ১৮৬৩) ছিলেন একজন ব্রিটিশ কনজারভেটিভ পার্টির রাজনীতিবিদ এবং রয়্যাল নেভির একজন অফিসার। রাজনীতিবিদ উইলিয়াম ইওয়ার্ট গ্ল্যাডস্টোনের ভাই, পরবর্তীতে ব্রিটিশ প্রধানমন্ত্রী, তিনি ১৮৪১ থেকে ১৮৬৩ সালের বেশিরভাগ সময় সংসদ সদস্য (এমপি) হিসাবে দায়িত্ব পালন করেন।  তথ্যসূত্র      গ্রন্থপঞ্জি    বহিঃসংযোগ    বাণিজ্যিক নীতি-শুল্ক-ভুট্টা আইন-স্থগিত) বিতর্ক (দ্বাদশ রাত)। HC Deb 27 ফেব্রুয়ারি 1846 vol 84 cc271-                 বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ইপসউইচের যুক্তরাজ্যের সংসদ সদস্য বিষয়শ্রেণী:গ্ল্যাডস্টোন পরিবার বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:রাজকীয় নৌবাহিনী কর্মকর্তা বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৮৬৩-এ মৃত্যু বিষয়শ্রেণী:১৮০৭-এ জন্ম বিষয়শ্রেণী:লিভারপুলের রাজনীতিবিদ
থাম্ব|ওয়েব পোর্টাল ওয়েব পোর্টাল হলো বিশেষ ভাবে তৈরি ওয়েবসাইট, যেখানে বিভিন্ন উৎস হতে নানাবিধ তথ্য মানসম্মত উপায়ে সাজানো থাকে। একটি ওয়েব পোর্টালে প্রতিটি ভিন্ন ভিন্ন তথ্যের জন্য সাধারণত নিজস্ব ভিন্ন ভিন্ন পেইজ দেখতে পাওয়া যায়। ওয়েব পোর্টালে দর্শক কি তথ্য দেখবে তা সাজানো এবং বাছাই করার সুযোগ থাকে। ওয়েব পোর্টালে একটি অনুসন্ধান বক্স থাকে, যেখান থেকে দর্শক বিভিন্ন তথ্য অনুসন্ধান করতে পারে।   প্রকার    নিউজ পোর্টাল  বিভিন্ন অনলাইন সংবাদপত্র এবং প্রতিবেদন ভিত্তিক ওয়েবসাইটকে নিউজ পোর্টাল হিসেবে ধরা হয়। এখানে দর্শক নানাবিধ সংবাদ এবং তথ্যভিত্তিক প্রতিবেদন পড়তে এবং দেখতে পারে।   ব্যক্তিগত পোর্টাল  ব্লগ বা নিজের তথ্য সংবলিত ওয়েবসাইটকে ব্যক্তিগত ওয়েব পোর্টাল বলা হয়।   সরকারি পোর্টাল  সরকার বিভিন্ন নাগরিক অধিকার নিশ্চিত করার জন্য বিভিন্ন দপ্তরের যেসব ওয়েবসাইট তৈরি করে তাকে বলে সরকারি পোর্টাল।  বিষয়শ্রেণী:ওয়েব প্রবেশদ্বার
শিহাব উদ্দীন ইবনে আল-মাজদী (; ১৩৫৯-১৪৪৭ ঈসায়ী) ছিলেন একজন মিশরীয় গণিতবিদ ও জ্যোতির্বিজ্ঞানী। গণিতশাস্ত্রে তার উল্লেখযোগ্য গ্রন্থটি হচ্ছে "বুক অব সাবস্টেন্স", ইবনে আল-বান্না'র রচিত গাণিতিক ক্রিয়াকলাপের সারাংশের একটি বৃহদাকার ব্যাখ্যা।   তথ্যসূত্র    অতিরিক্ত লিঙ্ক    (PDF version)  বিষয়শ্রেণী:১৩৫৯-এ জন্ম বিষয়শ্রেণী:১৪৪৭-এ মৃত্যু বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:কায়রোর ব্যক্তি বিষয়শ্রেণী:মধ্যযুগীয় মিশরীয় জ্যোতির্বিজ্ঞানী বিষয়শ্রেণী:১৫শ শতাব্দীর গণিতবিদ বিষয়শ্রেণী:মধ্যযুগীয় মিশরীয় গণিতবিদ
লেবার ফর ট্রান্স রাইটস (এলটিআর), যা আগে লেবার ক্যাম্পেইন ফর ট্রান্স রাইটস (এলসিটিআর) নামে পরিচিত ছিল, এটি লেবার পার্টির মধ্যে একটি ব্রিটিশ চাপ গোষ্ঠী, যা ২০২০ সালের ফেব্রুয়ারিতে প্রতিষ্ঠিত হয়েছিল।  সেই মাসে একটি নেতৃত্ব নির্বাচনের সময়, গোষ্ঠীটি একটি ১২-দফা প্রোগ্রাম জারি করেছিল যা লেবার সদস্যদের বহিষ্কারের আহ্বান জানিয়েছিল যারা তারা যাকে ঘৃণাত্মক গোষ্ঠী হিসাবে বর্ণনা করেছিল, বা যা তারা বলেছিল যে তারা ধর্মান্ধ, ট্রান্সফোবিক মতামত প্রকাশ করেছিল। তারা যে দুটি গোষ্ঠীকে ঘৃণাত্মক গোষ্ঠী হিসাবে বর্ণনা করেছে সেগুলি হল ওমেনস প্লেস ইউকে এবং এলজিবি অ্যালায়েন্স, যেগুলিকে এলসিটিআর " ট্রান্স-এক্সক্লুশনিস্ট " হিসাবে বর্ণনা করেছে। পাবলিক অ্যান্ড কমার্শিয়াল সার্ভিসেস ইউনিয়ন (পিসিএস) এর সাধারণ সম্পাদক মার্ক সার্ওটকা এটির সমালোচনা করেছিলেন। এবং কিছু লেবার সদস্যদের মধ্যে #expelme ট্যাগের দিকে পরিচালিত করেছিলেন।  প্রতিশ্রুতি প্রার্থী রেবেকা লং-বেইলি এবং লিসা নন্দি দ্বারা সমর্থিত ছিল, কিন্তু কেয়ার স্টারমার দ্বারা নয়, যিনি পরে দলের নেতা হয়েছিলেন। স্টারমার এলজিবিটি+ লেবার থেকে একটি "কম বিতর্কিত ১০-পয়েন্ট অঙ্গীকার" সমর্থন করেছেন।Weaver, Matthew (13 February 2020). "Labour leadership contenders split over trans group pledge card". The Guardian. Retrieved 3 June 2021.  ২০২২ সালে, গোষ্ঠীটি এখন ট্রান্স অধিকারের জন্য শ্রম হিসাবে পরিচিত যাকে দ্রবীভূত করে। তারপর থেকে, তারা সিনিয়র লেবার পরিসংখ্যান এবং Cass পর্যালোচনার জন্য তাদের সমর্থনের বিরুদ্ধে কথা বলেছে।  ২০২৪ সালের জুলাই মাসে, লেবার পার্টির নেতা কেয়ার স্টারমারকে জে কে রাউলিং জিজ্ঞাসা করেছিলেন যে লিঙ্গ স্বীকৃতি শংসাপত্র সহ ট্রান্স মহিলাদের শুধুমাত্র মহিলাদের জন্য স্থান ব্যবহার করার অধিকার আছে কিনা। স্টারমার উত্তর দিয়েছিলেন, "না। তাদের সেই অধিকার নেই। তাদের উচিত নয়"। স্টারমার ট্রান্স লোকেদের আনুষ্ঠানিক চিকিৎসা নির্ণয় ছাড়াই স্থানান্তর করার অনুমতি দেওয়ার কথা নাকচ করে দিয়েছেন  এবং বলেছেন যে তিনি জেন্ডার রিকগনিশন রিফর্ম (স্কটল্যান্ড) বিলের উপর ব্লক তুলে নেবেন না।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর সমাজতান্ত্রিক সমাজ বিষয়শ্রেণী:২০২০-এ যুক্তরাজ্যে প্রতিষ্ঠিত বিষয়শ্রেণী:রাজনৈতিক দলের অধিভুক্ত এলজিবিটিকিউ সংগঠন বিষয়শ্রেণী:যুক্তরাজ্যে এলজিবিটিকিউ রাজনৈতিক প্রচার গোষ্ঠী
রাওধা আতিফ (১৮ মে ১৯৯৬ – ২৯ মার্চ ২০১৭) মালদ্বীপের একজন মডেল, অভিনেত্রী এবং রাজশাহী ইসলামী ব্যাংক মেডিকেল কলেজের ছাত্রী ছিলেন। যিনি রাজশাহীতে আত্মহত্যা করে মারা যান।   শিক্ষা ও কর্মজীবন  রাওধা মালদ্বীপের হিরিয়া স্কুল এবং ভিলা আন্তর্জাতিক উচ্চবিদ্যালয়ে পড়াশোনা করেন। তিনি ১৪ বছর বয়সে মালদ্বীপের জাতীয় টেলিভিশনে পরিবেশ বিষক  প্রচারণার মডেল ছিলেন। মালদ্বীপের ফটোগ্রাফারের ফটোশুটে অংশ নিয়ে ২০১৪ সালে মালদ্বীপে পরিচিত হন।  অক্টোবর ২০১৬-এ তিনি ভোগ (ম্যাগাজিন) প্রচ্ছদে তার চিত্র প্রকাশ পায়।  তিনি বাংলাদেশের রাজশাহী ইসলামী ব্যাংক মেডিকেল কলেজে  চিকিৎসা বিজ্ঞানে পড়শোনা করেন। তিনি মালদ্বীপের উচ্চ শিক্ষা বিভাগ থেকে বৃত্তি পেয়েছিলেন।    মৃত্যু ও বিতর্ক  ২৯ মার্চ ২০১৭ তারিখে রাজশাহী ইসলামী ব্যাংক মেডিকেল কলেজের  আবাসিক হলের একটি কক্ষে তার মৃতদেহ পাওয়া যায়। তার মৃতদেহ সহপাঠিরা প্রথম দেখতে পায় হয়।  রাজশাহী মেডিক্যাল কলেজ হাসপাতালে তার মৃতদেহের ময়না তদন্ত হয় । তার পিতা ও মালদ্বীপ দূতাবাস এ তদন্তে সম্মতি দেয়।  তার পরিবার অভিযোগ করেছে যে চরমপন্থীগোষ্ঠি তাকে "ইসলামী পোশাক পরিধান করতে অস্বীকার করার" জন্যে হত্যা করেছিল।  তবে তিনজন চিকিৎসক ময়নাতদন্ত শেষে বলেছেন রাওধা আত্মহত্যা করেছেন। তার মৃত্যু প্রাথমিকভাবে রাজশাহী মেট্রোপলিটন পুলিশ, তদন্তকারী মালদ্বীপ পুলিশ সেবা দলের দ্বারা তদন্ত করা হয়।  তাকে রাজশাহীর হেতেমখা কবরস্থানে দাফন করা হয়। তার জানাযা ও দাফনের সময় পরিবারের সদস্যরাসহ মালদ্বীপের রাষ্ট্রদূত এশথে শান শাকির উপস্থিত ছিলেন।   রাওধার বাবা মোহাম্মদ আতিফও একজন ডাক্তার, তিনি এ মৃত্যুকে আত্মহত্যা বলতে অস্বীকার করে। তিনি এ মৃত্যুর ঘটনায় কাশ্মিরের ছাত্র ও তার রুমমেট সিরাত পারভিনের বিরুদ্ধে ১০ এপ্রিল ২০১৭ সালে একটি মামলা দায়ের করেন।  ২৪ এপ্রিল ২০১৭ তারিখে তার দেহটি দ্বিতীয় তদন্ত সংস্থা সিআইডি কাছে হস্তান্তর করা হয়।  সিআইডি তদন্ত বিভাগের তদন্ত অনুযায়ী রাওধা আত্মহত্যা করেছেন বলে প্রমাণ মিলে। অস্ট্রেলিয়ায় ৬০ মিনিটস এ মৃত্যুর তদন্ত করে জানায় এতে অসাধুতা জড়িয়ে থাকতে পারে।     তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:১৯৯৭-এ জন্ম বিষয়শ্রেণী:মালদ্বীপীয় মডেল
আহমেদনগর জেলা পশ্চিম ভারতের মহারাষ্ট্র রাজ্যের একটি জেলা। এটি মহারাষ্ট্র রাজ্যের সবচেয়ে বড় জেলা। ঐতিহাসিক আহমেদনগর এ জেলার সদরদপ্তর। এটি আহমেদনগর সালতানাতের অংশ ছিল। এ জেলার শিরদি শহর সাঁই বাবার জন্য এবং মেহেরাবাদ মেহের বাবার জন্য বিখ্যাত। আহমেদনগর জেলা সোলাপুর, ওসমানাবাদ, বিদ, ঔরাঙ্গাবাদ, নাসিক, থানে ও পুনে জেলার সাথে সীমানা ভাগ করেছে।   ইতিহাস  যদিও আহমেদনগর জেলা ১৮১৮ সালে গঠিত হয়েছিল, তবুও বলা যেতে পারে যে আহমেদনগরের আধুনিক ইতিহাস ১৮৬৯ সালে শুরু হয়েছিল, যে বছর নাশিক ও সোলাপুর জেলা গঠিত হয়েছিল এবং নগরকে আলাদাভাবে রাখা হয়েছিল এবং পরে বর্তমান নগর জেলা গঠিত হয়েছিল। ১৮১৮ সালে তৃতীয় মুসলমান-মারাঠা যুদ্ধে মারাঠা বাহিনীর পরাজয়ের পরে আহমেদনগর জেলা তৈরি হয়েছিল, যখন পেশোয়ারের বেশিরভাগ ডোমেনগুলো ব্রিটিশ ভারতে সংযুক্ত ছিল। জেলাটি ১৯৪৭ সালে দেশ স্বাধীনের পূর্ব পর্যন্ত বোম্বে প্রেসিডেন্সির সেন্ট্রাল বিভাগের অধীনে ছিল। এরপর এটি বোম্বে রাজ্যের অধীন হয়। ১৯৬০ সালে নতুন গঠিত মহারাষ্ট্র রাজ্যের অন্তর্গত হয়।   ভূগোল  আহমেদনগর জেলা ভারতের মহারাষ্ট্র রাজ্যের মধ্যভাগে, ১৯°০৫' উত্তর অক্ষাংশ ও ৭৪°৪৩' পূর্ব দ্রাঘিমাংশে অবস্থিত। এর দক্ষিণ-পূর্বে সোলাপুর, ওসমানাবাদ ও বিদ জেলা, উত্তর-পূর্বে ঔরাঙ্গবাদ জেলা, উত্তর-পশ্চিমে নাসিক ও থানে জেলা এবং দক্ষিণ-পশ্চিমে পুনে জেলা অবস্থিত। এ জেলার আয়তন ১৭,৪১৩ বর্গকিলোমিটার।   জনসংখ্যা  ২০১১ সালের ভারতীয় জনগণনা অনুযায়ী আহমেদনগর জেলার মোট জনসংখ্যা ছিল ৪,৫৪৩,০৮৩ জন, যা কোস্টারিকা রাষ্ট্রের বা মার্কিন যুক্তরাষ্ট্রের লুইজিয়ানা রাজ্যের মোট জনসংখ্যার সমান। জনসংখ্যারভিত্তিতে এটি ভারতের ৩৩তম জনবহুল জেলা (ভারতের ৬৪০টি জেলার মধ্যে)। এ জেলায় জনসংখ্যার ঘনত্ব প্রতি বর্গকিলোমিটারে ২৬৬ জন (প্রতি বর্গমাইলে ৬৯০ জন) বসবাস করে। ২০০১-২০১১ সময়কালে জেলার জনসংখ্যা বৃদ্ধির হার ছিল ১২.৪৩ শতাংশ। আহমেদনগর জেলার লিঙ্গ অনুপাত প্রতি ১০০০ জন পুরুষের বিপরীতে নারী রয়েছে ৯৩৪ জন। জেলার স্বাক্ষরতার হার ৮০.২২% ।   অর্থনীতি  ২০০৬ সালে ভারতের পঞ্চায়েত রাজ মন্ত্রণালয় আড়মেদনগর জেলাকে ২৫০টি পিছিয়ে পড়া জেলাসমূহের মধ্যে তালিকাভুক্ত করে (৬৪০টি জেলার মধ্যে)। এটি ব্যাক‌ওয়াড রিজিওন গ্রান্ড ফান্ড প্রোগ্রামের আওতায় তহবিলপ্রাপ্ত মহারাষ্ট্রের ১২টি জেলার একটি।  আহমেদনগর বিভিন্নভাবে মহারাষ্ট্রের সবচেয়ে উন্নত জেলাগুলোর একটি। অর্ধ-শতাব্দী আগে দেশটি "সহযোগিতার মাধ্যমে গ্রামীণ সমৃদ্ধি" বার্তা ছড়িয়ে দেওয়ার জন্য এখানে সর্বাধিকসংখ্যক চিনি কারখানা গড়ে উঠেছে।   তথ্যসূত্র     বিষয়শ্রেণী:মহারাষ্ট্রের জেলা বিষয়শ্রেণী:১৮১৮-এ ভারতে প্রতিষ্ঠিত